Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 03.04.2024 nr 4-4/24/1558-2	
			
		Meie 17.04.2024 nr KV-4.1-3.1/24/7066-2	

Tallinna linna Juhkentali tn 48 kinnistu detailplaneeringu kooskõlastamine	

Austatud hr Alekask	

Tallinna Linnaplaneerimise Amet on teavitanud Riigi Kaitseinvesteeringute Keskust Tallinna linna Juhkenatli tn 48 kinnistu detailplaneeringu avalikust väljapanekust.

Planeeritav maa-ala asub Kesklinna linnaosas Juhkentali tänava ääres, Tallinna Bussijaama vahetus läheduses. Maa-alale jääb transpordimaa sihtotstarbega Juhkentali tn 48 kinnistu ja osa transpordimaa sihtotstarbega Masina tänava kinnistust. Detailplaneeringu koostamise eesmärk on muuta Juhkentali tn 48 kinnistu transpordimaa maakasutuse sihtotstarve vähemalt 50% ulatuses äri- ja kuni 50% ulatuses elamumaaks ning määrata ehitusõigus kahe maa-aluse ja kuni kaheksa maapealse korrusega äri- ja eluruumidega hoone püstitamiseks ning määrata krundi kasutamise tingimused. Maksimaalne kavandatava hoone kõrgus võib maapinnast olla 27,5 m.

Planeeritav ala asub riigikaitseliste ehitiste Juhkentali linnak ja Filtri linnak piiranguvööndites. Planeeritav ala on Juhkentali linnaku piirinaabriks.

Kaitseministeerium on 09.07.2021 kirjaga nr 12-1/21/2184 kooskõlastanud detailplaneeringu tingimusel, et Filtri tee 5 kinnistu (katastritunnus 78401:116:1220) piiri lähedusse ei kavandataks kõrghaljastust, kuna see vähendab riigikaitselise ehitise Juhkentali linnak töövõimet. Detailplaneeringus on sellega arvestatud ning Filtri tee 5 kinnistu äärde on kavandatud hekk (vt põhijoonis).

Kaitsevägi teeb ettepaneku lisada Tallinna linna Juhkenatli tn 48 kinnistu detailplaneeringu juurde täpsustus:  
a)	heki rajamisel ning hooldamisel tagada, et võra kaugus Kaitseväe perimeetri aiast oleks minimaalselt 0,5m.
b)	kuna kõrghaljastust ei ole lubatud rajada siis heki kõrgus ei tohi ületada 2,5m.

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee